Kljub temu si je zagotovil v ruski Cerkvi in med preprostimi ljudmi velik ugled in vpliv. Umirjen in spreten v komunikaciji je za vsakega človeka našel pomirjujoče besede. Uspel je pobotati sprte ruske kneze Rostova, Nižnega Novgoroda in Rjazana in jih prepričati, da so priznali vodilno vlogo moskovskemu velikemu knezu Dimitriju Donskemu. Menda gre Sergiju zasluga, da so knezi leta 1380 združili svoje vojske in tako v bitki pri Kulikovem dosegli zgodovinsko zmago nad Mongoli.